Document ID: 31995R2523

Komisijas Regula (EK) Nr. 2523/95
(1995. gada 27. oktobris),
ar kuru groza Regulu (EK) Nr. 1372/95, ar ko nosaka sīki izstrādātus noteikumus eksporta licenču sistēmas piemērošanai mājputnu gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu un Regulu (EK) Nr. 3290/94 [2], un jo īpaši tās 3. panta 2. punktu un 8. panta 12. punktu,
tā kā Komisijas Regulā (EK) Nr. 1372/95 [3] paredzēti sīki izstrādāti noteikumi eksporta licenču sistēmas piemērošanai mājputnu gaļas nozarē;
tā kā uz pārejas laiku būtu jāgroza īpašie pieejas nosacījumi eksporta licencēm par dažiem tradicionāliem tirgiem, lai atvieglotu pieeju dažiem produktiem;
tā kā pieredze rāda, ka gadījumos, kad Komisijai jāpieņem īpaši pasākumi, jo iesniegtie pieteikumi attiecas uz pārlieku lielu daudzumu, tai būtu jāļauj minētos pasākumus koriģēt atbilstoši produktu kategorijai un galamērķim;
tā kā Mājputnu gaļas un olu pārvaldības komiteja tās priekšsēdētāja noteiktajā termiņā atzinumu nav sniegusi,
IR PIEŅĒMUSI ŠO REGULU.
1. pants
Regulu (EK) Nr. 1372/95 groza šādi.
1. Regulas 3. pantā
a) 2. punkta otro daļu aizstāj ar šādu daļu:
"Attiecībā uz nesadalītu vistu, uz kurām attiecas lauksaimniecības produktu nomenklatūras kods eksporta kompensācijām 0207 21 10 900 un 0207 21 90 190, eksportam uz IV pielikumā norādītajām valstīm eksporta licences līdz 1996. gada. 30. jūnijam var pieprasīt tikai fiziskas vai juridiskas personas, kas dalībvalstu kompetentajām iestādēm var pierādīt, ka katrā no iepriekšējiem diviem kalendārajiem gadiem pirms licences pieteikuma iesniegšanas gada tās ir eksportējušas ne mazāk kā 1000 tonnu produktu ar KN kodiem 0207, 160220, 160231 un 160239."
b) 4. punkta pēdējo daļu aizstāj ar šādu daļu:
"Minētos pasākumus var koriģēt atbilstoši produktu kategorijai un galamērķim."
2. Regulas (EK) Nr. 1372/95 IV pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 27. oktobrī

Labels: 3
17
5
6